 Ọkan pataki lara awọon alẹnulọrọ nipinlẹ Kwara, Sẹnetọ Makanjuọla Ajadi ti kede sita gbangba wi pe oun ti pada sinu ẹgbẹ oṣelu All Progressives Congress, APC, ati pe ko si ija mọ laaarin oun atawọn alakoso ẹgbẹ naa.Sẹnetọ Makanjuọla to wa lẹgbẹ oṣelu African Democratic Congress, ADC tẹlẹ, to si lawọn ọmọ ẹyin rẹpẹtẹ lo kede sita lakoko to ba Gomina AbdulRahman AbdulRazaq ṣepade laipẹ yii niluu Ilọrin.Nibẹ lo ti sọ pe gbogbo awọn oludije sipo ile igbimọ aṣofin ipinlẹ naa patapata labẹ asia ẹgbẹ oṣelu ADC ni wọn ṣetan lati juwọ silẹ fawọn oludije labẹ asia APC, ki itẹsiwaju le wa. O ni lati le gba ifẹ ati alaafia laaye, ati pe bi wọn ba fẹ ki itẹsiwaju maa de ba ipinlẹ naa, a fi ki wọn fọwọsowọpọ, ki wọn si gbagbe ọrọ oṣelu to n dabaru nnkan. 